Protokol Pengangkut Masa Sebenar

Gambaran Keseluruhan

RTP dikembangkan oleh kumpulan petugas Audio/Video Transport dari organisasi piwai IETF. RTP digunakan bersama dengan protokol lain seperti H.323 dan RTSP. Piwaian RTP menetapkan sepasang protokol, RTP dan Protokol Kawalan Pengangkut Masa Sebenar ("Real-time Transport Control Protocol-RTCP"). RTP digunakan bagi penghantaran data multimedia, dan RTCP digunakan bagi menghantar maklumat kawalan dan parameter QoS secara berkala.
RTP direka bagi pemindahan data multimedia, masa nyata, prinsip hujung ke hujung. Protokol memberikan kemudahan bagi pampasan ketaran dan pengesanan penerimaan data di luar aturan, yang merupakan perkara biasa semasa pancaran melalui rangkaian IP. RTP menyokong pemindahan data kepada pelbagai destinasi melalui multisiar. RTP dianggap piwai utama bagi pengangkutan bunyi/video melalui rangkaian IP dan digunakan bersama profil berkait dan format beban bayar.
Applikasi penyaliran multimedia masa nyata memerlukan penghantaran maklumat tepat pada waktunya dan mampu sabar dengan kehilangan sedikit paket untuk mencapai matlamat ini. Sebagai contoh, kehilangan satu paket dalam applikasi bunyi mungkin menyebabkan kehilangan sebahagian sesaat data bunyi, yang boleh dijadikan tidak kelihatan dengan algoritma penyamar ralat yang bersesuaian. Protokol Kawalan Penghantaran ("Transmission Control Protocol-TCP"), sungguhpun piwai bagi RTP menggunakan (RFC 4571), jarang digunakan oleh RTP kerana pendam diwarisi akinat penetapan hubungan dan pembetulan rawak, sebaliknya kebanyakan perlaksanaan RTP dibina berdasarkan Protokol Datagram Pengguna ("User Datagram Protocol-UDP"). Protokol pengangkut lain direka khusus bagi sesi multimedia adalah SCTP dan DCCP, sungguhpun ia belum lagi digunakan secara meluas(2009.

Sesi

Sesi RTP disiapkan bagi setiap aliran multimedia. Satu sesi terdiri daripada alamat IP dengan pasangan port bagi RTP dan RTCP. Sebagai contoh, aliran bunyi dan video akan memiliki sesi RTP berasingan, membolehkan penerima untuk mengenepikan aliran tertentu. Port yang membentuk sesi dirundingkan menggunakan protokol lain seperti RTSP (menggunakan Protokol Pemerian Sesi ("Session Description Protocol-SDP") dalam kaedah penyediaan) dan Protokol Pemulaan Sesi ("Session Initiation Protocol-SIP"). Menurut spesifikasi, port RTP perlu genap dan port RTCP adalah yang ganjil berikutnya. RTP dan RTCP biasanya menggunakan port UDP tanpa keistimewaan (1024 to 65535), tetapi mungkin menggunakan protokol pengangkut lain (terutamanya, SCTP dan DCCP) juga, kerana reka bentuk protokol adalah bebas pengangkut.

Sistem berasaskan RTP

Sistem berdasarkan rangkaian penuh akan memasukkan protokol dan piwai lain bersama dengan RTP. Protokol seperti Protokol Pemula Sesi ("Session Initiation Protocol-SIP"), Protokol Penstriman Masa Nyata ("Real Time Streaming Protocol-RTSP"), H.225 dan H.245 digunakan bagi pemula sesi, kawalan dan menamatkan. Piwai lain seperti H.264, MPEG, H.263 dll., digunakan bagi mengkod data muatan (khususnya melalui Profil RTP).
Penghantar RTP menangkap data multimedia, yang kemudian dikod sebagai bingkai dan dipancar sebagai paket RTP, dengan cop masa yang bersesuaian dan nombor turutan meningkat. Bergantung kepada Profil RTP digunakan, medan Jenis Muatandi set. Penerima RTP, menangkap paket RTP, dan mungkin menyusun paket, yang mungkin terhasil kerana rangkaian IP asas dan bingkai dinyahkod bergantung kepada format muatan dan ditunjukkan kepada pengguna.